Projektas

PRIENŲ RAJONO SAVIVALDYBĖS TARYBA

SPRENDIMAS

DĖL PRIENŲ RAJONO SAVIVALDYBĖS TARYBOS 2022 M. GRUODŽIO 22 D. SPRENDIMO NR. T3-329 „DĖL TRŪKSTAMŲ SPECIALISTŲ PRITRAUKIMO Į PRIENŲ RAJONO SAVIVALDYBĖS VIEŠĄSIAS IR BIUDŽETINES ĮSTAIGAS TVARKOS APRAŠO PATVIRTINIMO“ PAKEITIMO

Nr.

Prienai

Vadovaudamasi Lietuvos Respublikos vietos savivaldos įstatymo 27 straipsnio 2 dalies 3 punktu, Prienų rajono savivaldybės taryba n u s p r e n d ž i a:

Pakeisti Trūkstamų specialistų pritraukimo į Prienų rajono savivaldybės viešąsias ir biudžetines įstaigas tvarkos aprašą, patvirtintą Prienų rajono savivaldybės tarybos 2022 m. gruodžio 23 d. sprendimu Nr. T3-329 „Dėl Trūkstamų specialistų pritraukimo į Prienų rajono savivaldybės viešąsias ir biudžetines įstaigas tvarkos aprašo patvirtinimo“:

1. Pakeisti 2.4 papunktį ir jį išdėstyti taip:

„2.4. Komisija – Prienų rajono savivaldybės mero patvirtinta komisija iš Savivaldybės administracijos darbuotojų, vertinanti Įstaigų pateiktą Specialistų poreikį, jo pagrindu teikianti Savivaldybės tarybai tvirtinti Specialistų sąrašą bei nagrinėjanti prašymus dėl dalyvavimo Savivaldybės specialistų pritraukimo programoje.“

2. Pakeisti 10 punktą ir jį išdėstyti taip:

„10. Įstaigos iki Komisijos kvietime nurodyto termino Savivaldybės merui pateikia Specialistų poreikį ir jį pagrindžiančius dokumentus (vadovaujamasi Komisijos nuostatuose nustatytais kriterijais, tačiau neapsiribojama vien jais).“

3. Pakeisti 11 punktą ir jį išdėstyti taip:

„11. Komisija, vadovaudamasi Komisijos nuostatuose numatytais kriterijais, įvertinusi poreikį bei jį pagrindžiančius dokumentus, atrenka ir teikia Savivaldybės merui siūlymą tvirtinti Specialistų sąrašą. Šį sąrašą tvirtina Savivaldybės taryba. Patvirtintame Specialistų sąraše išvardintų specialybių darbuotojai, pradėję dirbti Įstaigoje po Specialistų sąrašo patvirtinimo, įgyja teisę dalyvauti Savivaldybės specialistų pritraukimo programoje.“

4. Pakeisti 12 punkto pirmąją pastraipą ir ją išdėstyti taip:

„12. Norint gauti finansinę paramą, Savivaldybės merui turi būti pateikta:“.

5. Pakeisti 13 punktą ir jį išdėstyti taip:

„13. Prašymas ir dokumentai gali būti pateikti paštu, elektroniniu būdu arba Savivaldybės priimamajame (Prienai, Laisvės a. 12).“

6. Pakeisti 15 punktą ir jį išdėstyti taip:

„15. Komisija savo darbe vadovaujasi Savivaldybės mero patvirtintais Komisijos nuostatais ir Aprašu.“

Savivaldybės meras